STRANAC 24042

7. razred

**Stranac kojeg poznajem**

Poznajem jednog stranca

od njega ne mogu pobjeći,

ma koliko god puta da pokušam,

njega nikako ne mogu izbjeći.

U školi misle da je stidljiv

jer ne priča mnogo,

on pak misli da je svima nevidljiv.

Nije on drzak kako se nekada čini,

zna i sam da ponekad griješi,

a ponekad se bezrazložno smiješi.

Ponekad se skriva u svojoj sobi,

izolira se od cijelog svijeta,

on sebe smatra osobom bez individualiteta.

Poznajem jednog stranca,

ponekad mi je drag,

ponekad ga se bojim,

ponekad mi ga je žao.

Osjećam kao da mi je netko u srce zabio strijelu,

 kad ugledam njega u svom ogledalu,

„tko je ovaj stranac u mome tijelu?“